钦定古今图书集成/方舆汇编/职方典/第1340卷 > 《饶平县志》
## 钦定古今图书集成/方舆汇编/职方典/第1340卷 > 《饶平县志》

大夫营　在陈衙铺。明成化中，知府刘湛捕寇林鸟铁，置营于此，遂以为名。

马御史故宅　，在南澳。云盖寺址、石壁、石池俱存。御史名不可考矣。

指挥司　，在隆澳后宅。相传，此地原有指挥建此司，宅基址柱础尚存。

鸡心矶　，在下岱《陈旗》一石卓立海中，约二丈馀，潮长则轰然有声，又谓之“鼓石。”

望耕台　在县治后琴峰。旧令张公濬建。“爱日亭　” 在学堂之东。教谕王鲁扁其亭以迎养其母。今废。